Bokhandleren i Kabul

Bokhandleren i Kabul – Et familiedrama er en sakprosabok skrevet av Åsne Seierstad og utgitt i 2002 på forlaget Cappelen Damm AS. Seierstad mottok Bokhandlerprisen for boken i 2002.

Boken er skrevet med en metode som kalles «deltakende observerende intervju». Denne metoden gir en dyp innsikt i intervjuobjektet. Boken lå på topp på The New York Times' bestselgerliste i 41 uker i strekk.

Forfatteren ble kritisert for i innholdet i boken av bokhandleren selv, som egentlig heter Shah Mohammed Rais, og den omtalte bokhandleren saksøkte henne i Oslo tingrett. Denne saken tapte forfatteren, og dømtes til å gi bokhandlerens kone, Suraia Rais, en oppreisning på kr 125 000. I tillegg ble forlaget dømt til å betale et tilsvarende beløp.«Bokhandlerens kone får oppreisning, Aftenposten» 24. juli 2010. Besøkt 24. juli 2010 Retten mener boken krenket privatlivets fred og beskriver følelsene og tankene til bokhandleres kone uten å ha dekning for det. Videre skal Seierstad ikke ha handlet i god tro, og bokhandlerens kone er blitt krenket gjennom boken.NRK 24. juli 2010 Besøkt 25. juli 2010

Dommen ble avsagt 23. juli 2010, og både Seierstad og forlaget anket denne.

Seierstad og forlaget anket dommen til Borgarting lagmannsrett der de ble frikjent i desember 2011. Dommen ble anket videre til Høyesterett og også der ble Seierstad frikjent.https://www.nrk.no/kultur/seierstad-vant-i-hoyesterett-1.12367798

Effekten på Rais-familien var stor. Under en reise til Skandinavia i november 2005 erklærte Rais at han søkte asyl i enten Norge eller Sverige, som politisk flyktning. Han følte at ting som ble avslørt om ham i Seierstads bok hadde gjort livet for ham og familien utrygg i Afghanistan, der kopier av boken var utgitt på persisk. Rais har utgitt sin egen versjon av historien, Once Upon a Time There Was a Bookseller in Kabul, som har blitt oversatt til engelsk og flere andre språk.

 Referanser 

Kategori:Norske sakprosabøker
Kategori:Bøker fra 2002
Kategori:Vinnere av Bokhandlerprisen